Նրա հետ լինելը մի ուրիշ հմայք ունէր٫ անզուգական զրուցակից էր٫ հետաքրքիր պատմող٫ խօսքը պարզ էր٫ առինքնող։ Համալսարաններում չէր ուսանել٫ բայց միշտ հիացել եմ նրա խօսքով٫ գրելու ոճով٫ գիտելիքների զարմանալի հարուստ պաշարով։ Մեր երկրի պատմութիւնը միայն գրքերով չէ٫ որ գիտէր. հայրենի եզերքի սար ու ձորը՝ Միջերկրականից մինչեւ Սեւ ծով٫ ոտքի տակ էր տուել. գիտէր ո՛չ միայն երկիրը٫ այլեւ երկրի մարդուն։ Նրա «Սարէն Ձորէն» ակնարկաշարը ինձ հիացնում էր. անհամբերութեամբ էի սպասում «Ակօս»ի նոր համարին։